450 pladser til 650 ansøgere. Det er situationen på Pædagoguddannelserne i Nordjylland. -      Det gør ondt at skulle sige nej til så mange velkvalificerede unge, siger uddannelseschef Anne Krogh. Antallet af studiepladser er bestemt af undervisningsministeriet, som følger indstillingen fra regioner og kommuner. De to instanser er de største aftagere af pædagogstuderende, der skal i praktik. Og de er tilbageholdne. Pædagogstuderende skal nemlig have løn i sidste del af deres praktik. 10.000 kroner om måneden i et år. -      Det kan mærkes, så jeg er sikker på, at vi ville tage flere studerende, hvis de fik SU under praktikken, siger regionsrådsformand Ulla Astman (Soc.dem.)til TV2/NORD. Af samme grund har pædagogskolerne i mange år talt for, at lønnen afløses af SU, men det kræver en lovændring - altså at der kan findes et flertal for det i Folketinget.

Referat:
Hver tredje ansøger til pædagoguddannelsen får afslag på drømmestudiet.